Dugnad2 - 6.juni 2016

Stor frivillig innsats

Måndagskvelden var det ny dugnad på Valldal sjukeheim. Veret var strålande, og vi var så heldige at 14 karar og kvinner møtte opp og gjorde flott innsats.

Vi laga nytt bed med gode, gamle stauder, planta ei pyramide med jordbær og ei med gule sommarblomster. Tomatplante som snart har modne tomatar er også på plass, og rips, solbær og stikkelsbær ser ut til å kome med første avling ut på sommaren.

På framsida attmed flaggstonga vart det også rydda i eit gamalt bed, no skal der kome fine roser!

Og sjølvsagt vart det også tid til ein koseleg kaffipause med både dessert, solbollar og rabarbrakake!

Til saman er det lagt ned om lag 150 timar med frivillig arbeid for å lage det fint på aldersheimen.

Ei stor takk til alle som gjorde at dette vart svært så vellukka!

Det er trong om folk som kan stå for vatning utover sumaren. Noen har meldt seg med vi treng fleir.. Om du kan tenkje deg å bidra kan du kontakte Frivilligsentralen tlf. 954 72 843.

Helsing frå Arbeidsgruppa for Sansehage

Judith G. Krogh